Monscia

Monscia (Monza in Italian; Modicia in Latin; Montsch in Todesch antigh) l'è ona città de la Lombardia de 122.000 abitant in provincia de Monscia e Brianza.

La scormagna di sò abitant l'è "Bilot", dal nom de on general frances del 1800 che 'l vivea a Monscia.

 Geografia 
Monscia la se troeuva in el Monsciasch, taca a la Bassa Brianza, appena sora Milan (a quindes chilometer de distanza). L'è la capital storiga de la Brianza, oltra a vess, del 2009, el capploeugh de la provincia omonima.
L'è traversada del Lamber, che arent al center storigh el fa nass on brocch artificial, el Lambrett (che 'l ritorna in del sò cors original on poo dopo).
Inoltra per Monscia el ghe passa anca el Canal Villoresi, che l'incontra el Lamber arent al quarter San Rocch.
 Rion de Monscia 
Monscia la gh'ha minga di frazion, però el gh'ha on quaj rion: tra de lor regordom Cederna (sud-est), San Bias (nord), San Carlo (nord-est), San Frutüs (sud), San Giusepp (sud-ovest), Triant (nord-ovest), San Carlo Borromee, Cazaniga (nord vesin a Lisson).

 Storia 

miniatura|200px|manzína|Piazza Trent e Triest cont el Monument di Cadut
Ai temp di Roman l'esisteva giamò col nomm de Modicia, ma l'è probabil che la città, o almanch i insediament uman, la sia molto pussee antiga.
Ai temp di Longobard Monscia la gh'ha avuu on moment de gran splendor, vist che l'era la capital estiva di re. Per la pù part del Sacher Roman Imperi, i imperador che vegniven giò de la Germania per fàss coronà re d'Italia andaven o a Roma o a Monscia: chì de fatt la gh'è la Corona Ferrea, che la gh'ha dent (segond la tradizion) vun di ciod de la cros de Gesù.
Intorna al XIV secol Monscia l'è finida sotta el domini milanes, e del quell moment chì la gh'è andada dree ai sort de la città meneghina. In del 1900 a Monscia l'è staa coppaa el re d'Italia Umbert I.
In del 2008, con la creazion de la noeuva provincia de Monscia e Brianza, la città per la prima voeulta de tant temp l'è andada foeura de la giurisdizion milanesa.

Ai temp di piev milanes l'era el capploeugh de la Cort de Monza, che in del 1786 (ann de la soa soppression) la cattava dent anca i comun de Cassina di Gatt, Cologn, Moncucch, San Lissander, San Damian, San Giulian, Sest San Giovann, Villa San Fioran e Vimodron.

 Simboi 

 Evoluzion demografega 
L'andament del numer de abitant del comun de Monscia l'è mostrada in de la tabella chi de sotta:

 Robb de vedè 
 El Domm de Monza
 La Villa Real
 Tunnel da Munscia

 Gemellagg 
 20px Praga, Cechia.

 Sport 
Monscia el gh'ha el stadi de folber Brianteo, doe giogha l'Associazione Calcio Monza.

 Ligamm de foeura 
 Sit official del Comun de Monscia

 Alter progett 

 Vos correlaa 
Licee ginnasi statal Bartolomeo Zucchi
Municipi de Monscia


Categoria:Provincia de Monscia e Brianza
Categoria:Comun brianzoeui
Categoria:Comun de la provincia de Monscia e Brianza
Categoria:Comun de la Cort de Monscia